Sang Penari
Sang Penari(Internasional: The Dancer), ya iku salah wijiné fil drama Indonésia kang dirilis ing tanggal 10 November 2011 kang disutradarai déning Ifa Isfansyah sarta dibintangi Prisia Nasution minangka paraga baku, sarta Oka Antara, Dewi Irawan lan Slamet Rahardjo minangka paraga pendhukung. Film iki diadaptasi saka novèl trilogi Ronggeng Dukuh Paruk taun 1982 anggitané Ahmad Tohari, panyerat asal Banyumas, Jawa Tengah.

Sang Penari kasil olèh sepuluh nominasi Festival Film Indonésia 2011, lan kasil menang papat Piala Citra, kabèh mau kanggo pangaji utama, antarané ya iku pangaji paling dhuwur Film Terbaik, Sutradara Terbaik kanggo Ifa Isfansyah, Aktris Terbaik kanggo Prisia Nasution, lan Aktris Pendukung Terbaik kanggo Dewi Irawan.

Dalan Carita 
Carita iki kadadéan ing taun 1960-an. Ing Dukuh Paruk, Ronggeng isih dadi wong kang paling diajèni wargané. Sawisé matiné Ronggeng dukkuh mau amarga mangan témpé bongkrèk gawéan wong tuwané Srintil (Prisia Nasution), dhukuh mau ora duwé Ronggeng manèh. Bakat mbeksané srintil wis katon nalika isih cilik. Titi wanciné sepuluh taun léwat, Srintil modot dadi wong wadon kang ayu lan seneng karo Rasus (Oka Antara) kanca wiwit ciliké. Srintil kandha yèn dhèwèké pengèn dadi ronggeng, nanging Rasus ora sarujuk. Pamanggihé srintil, yèn dhèwèké bisa dadi ronggeng, dhéwék bisa mbalèké jeneng apik kulawargané. Nalika njogèt sepisanané, para warga ora ana kang seneng marang jogètané Srintil. Amarga diwènèhi pusaka saka Rasus, dhèwèké nemu nalika ronggeng kang mbiyèn mati, Srintil dadi percaya yèn dhèwèké bakal bisa dadi ronggèng kang misuwur. Nalika njogèt warga wis seneng marang Srintil lan nawa Srintil supaya bisa saresmi karo ronggèng iki. Sapa kang nawané paling dhuwur ya iku kang bisa turu karo Srintil. Mulané Srintil ora siyap kanggo nglepas perawané, nanging kepiyé manèh, iku wis dadi keputusané. Nanging Rasus pacaré ora trima yèn Srintil kudi diprawani wong liya. Mula Rasus lunga mèlu dadi wadya mbéla nagara. Suwé-suwé Srintil uga biyasa ngladèni wong lanang dukuh mau. Srintil saya sugih bandha lan saya misuwur ing dhukuh ngendi-ngendi. Barang Rasus mbalik manèh nalika wis dadi wadya, Srinthil tetep waé pengèn dadi ronggèng. Amarga kejebak permainan pulitik, dikira warga Dhukuh Paruk kang isih padha ora bisa maca mau mèlu dadi anggota PKI. Mula sak kampung padha dikunjara. Srintil uga mèlu ditangkep. Sawisé metu dhèwèké mung dadi ronggeng ngamèn lan ora bisa sandhing karo Rasus.

Cathetan sikil 

Film drama Indonésia
Film Indonésia taun 2011